ইস্ট-ওয়েস্ট মেট্রোর টানেলে উদ্ধার হল বিস্ফোরক। বেলেঘাটা কাদাপাড়ার কাছে টানেলের ভিতর মেট্রো ট্র্যাকের পাশে উদ্ধার হয় গ্রেনেড জাতীয় বিস্ফোরকটি। এই ঘটনায় আতঙ্ক ছড়িয়ে পড়ে বেলেঘাটা কাদাপাড়া এলাকায়।
 নিজস্ব প্রতিবেদন : ইস্ট-ওয়েস্ট মেট্রোর টানেলে উদ্ধার হল বিস্ফোরক। বেলেঘাটা কাদাপাড়ার কাছে টানেলের ভিতর মেট্রো ট্র্যাকের পাশে উদ্ধার হয় গ্রেনেড জাতীয় বিস্ফোরকটি। এই ঘটনায় আতঙ্ক ছড়িয়ে পড়ে বেলেঘাটা কাদাপাড়া এলাকায়। খবর পেয়ে সঙ্গে সঙ্গেই ঘটনাস্থলে আসে ফুলবাগান থানার পুলিস। আসেন ডিসি, ইএসডি দেবস্মিতা দাস। খবর যায় কলকাতা পুলিসের বম্ব স্কোয়াডেও। যাবতীয় যন্ত্রপাতি নিয়ে ঘটনাস্থলে পৌছে যান বম্ব স্কোয়াডের অফিসাররা। বিস্ফোরকটি উদ্ধার করে নিয়ে যান তাঁরা। প্রাথমিকভাবে পুলিসের অনুমান, বিস্ফোরকটি বহু পুরনো। অনেক আগেই মাটিতে পুঁতে রাখা হয়েছিল সেটি। এই ঘটনার জেরে মেট্রো ট্র্যাকে নিরাপত্তা আরও জোরদার করার দাবি জানিয়েছে কলকাতা মেট্রো কর্তৃপক্ষ।